Järgmisena, ma ei taha üle korrata neid samu argumente, mida ma juba nädal tagasi esitasin, aga ilmselt on vajadus. Sest ei ole pärale jõudnud see kõik. Riigikogu on otsustanud, kaevamise piir saab olema 15 miljonit tonni aastas. Äriplaan näeb ette ainuüksi Eesti Energial 19 miljonit tonni aastas kaevata. Aga meil on teisi kaevajaid ka veel, kes tahaks põlevkivist osa saada, eks. Kas me siis ütleme investoritele, et jah, see 19 miljonit tonni on täiesti  sobiv, nad saavadki nii palju kaevata, samal ajal kui me teame, et Riigikogus on otsustatud piiriks panna 15 miljonit tonni? Ma pean seda jälle administratiivseks riskiks.